**GRAD NOVSKA**, Trg dr. Franje Tuđmana 2, 44330 Novska, OIB: 09112913581, kojeg zastupa gradonačelnik, Marin Piletić, prof. (u daljnjem tekstu Davatelj potpore)…………………………………

i

**xxxxxxxxxxx *(vlasnik)***kao vlasnik obrta xxxxxxx *(naziv obrta)* sa sjedištem u xxxxxxx *(adresa, OIB),* (u daljnjem tekstu Korisnik potpore)………………………………………………………………………………

UGOVOR O POTPORI

OPĆE ODREDBE

Članak 1.

Davatelj i Korisnik potpore suglasno utvrđuju da je predmet ovog ugovora davanje novčane potpore male vrijednosti na temelju Javnog poziva za dodjelu potpore male vrijednosti temeljem Programa poticanja razvoja malog i srednjeg poduzetništva Grada Novske za 2020. (dvije tisuće dvadesetu) godinu, za Mjeru 2., podmjeru 2.2. (dalje u tekstu Javni poziv)………………………………………………………………………………………………………………………………

Davatelj i Korisnik potpore suglasno utvrđuju da je Davatelj potpore objavio Javni poziv dana 05. 02. 2020. (petog veljače dvije tisuće dvadesete) godine, a Korisnik potpore podnio potpunu i pravodobnu prijavu koja ispunjava uvjete javnog poziva…………………………………………..

PREDMET UGOVORA

Članak 2.

Davatelj potpore daje, a Korisnik potpore prima potporu u iznosu od 65.000,00 (šezdeset pet tisuća kuna) kuna u obliku 22 (dvadeset dvije) mjesečne rate u svrhu razvoja malog i srednjeg poduzetništva na području Grada Novske te se ista smatra potporom male vrijednosti……………………………………………………………………………………………………………………………….

OBVEZE DAVATELJA POTPORE

Članak 3.

Davatelj potpore obvezuje se Korisniku potpore isplatiti novčanu potporu u obliku 22 (dvadeset dvije) mjesečne rate od kojih 21 (dvadeset jedna) rata iznosi 3000,00 (tri tisuće) kuna i jedna rata u iznosu 2000,00 (dvije tisuće) kuna na IBAN Korisnika potpore broj xxxxxxxxxxxxx………………………………………………………………………………………………………………………….

OBVEZE KORISNIKA POTPORE

Članak 4.

Korisnik potpore se obvezuje sredstva iz čl. 2. utrošiti namjenski, sukladno Poslovnom planu i Troškovniku te drugim uvjetima Javnog poziva……………………………………………………………..

Korisnici potpore koji imaju registriranu djelatnost kao obrt, zbog specifičnosti poslovanja pravnoga oblika dužni su na kraju svake kalendarske godine do 28. 02. dostaviti dokaz da su predali poreznu prijavu i da nemaju dugovanja po osnovi javnih davanja i davanja prema Gradu Novska na dan 31. 12. prethodne godine………………………………………………………………………………….

U slučaju kupnje dugotrajne imovine (opreme) Korisnik potpore će u roku 10 (deset) kalendarskih dana nakon isteka 4 (četiri) mjeseca od kupnje dugotrajne imovine (opreme) Davatelju potpore slati u pisanom obliku Izvješće o namjenski utrošenim sredstvima koje će sadržavati:……………………………………………………………………………………………………………………………….

* Popratni dopis s podacima o Korisniku potpore, nazivom ''Izvješće o namjenski utrošenim sredstvima'' i s opisom svih aktivnosti provedenih u izvještajnom razdoblju……………………………………………………………………………………………………………………..
* Preslike računa koji glase na Korisnika potpore i dokaze o plaćanju istih……………………….
* Izjava Korisnika potpore da računi predočeni unutar Izvješća o namjenski utrošenim sredstvima ne podliježu dvostrukom financiranju…………………………………………………………

Korisnik se obvezuje sredstva iz čl. 2. utrošiti unutar dvije godine od datuma stupanja Ugovora na snagu što će dokazati Završnim izvješćem dostavljenim u roku od 30 (trideset) dana od isteka dvije godine od stupanja Ugovora na snagu ili prije ukoliko je sredstva iz čl. 2. utrošio prije roka od dvije godine od stupanja Ugovora na snagu, a koje će sadržavati:…………..…

* Popratni dopis s podacima o Korisniku potpore i s naslovom ''Završno izvješće'' i svim aktivnostima navedenim u ranijim Izvješćima o napretku koje će sumirati cjelokupnu investiciju i utrošak sredstava iz čl. 2……………………………………………………………………………
* Preslike svih računa koje nije ranije podnio tijekom Izvješća o napretku, a koji glase na Korisnika potpore i dokaze o plaćanju istih……………………………………………………………………
* Izjava Korisnika potpore da računi predočeni unutar Završnog izvješća ne podliježu dvostrukom financiranju………………………………………………………………………………………………

Ukoliko Korisnik potpore do krajnjeg roka (30 (trideset) dana od isteka dvije godine od stupanja Ugovora na snagu) ne dostavi Završno izvješće, Davatelj potpore će mu uputiti Zahtjev za dostavu Završnog izvješća da isto dostavi u roku dodatnih 15 (petnaest) dana od zaprimanja Zahtjeva za završnim izvješćem………………………………………………………………………………

Ukoliko Korisnik potpore niti nakon Zahtjeva za Završnim izvješćem isto ne dostavi, smatrat će se da krši odredbe ovog Ugovora, odnosno ne izvršava preuzete ugovorne obveze na način i u rokovima utvrđenim ovim Ugovorom te će se pristupiti raskidu Ugovora prema čl. 7. Ugovora…………………………………………………………………………………………………………………………………..

Korisnik potpore mora dopustiti Davatelju potpore potpunu kontrolu utroška sredstava što može podrazumijevati i posjetu Povjerenstva imenovanog od strane Gradonačelnika Grada Novske u bilo kojem trenutku na adresi Korisnika potpore kao i dostavu dodatne dokumentacije ukoliko Davatelj potpore to bude zahtijevao od Korisnika potpore…………………

Ukoliko se u bilo kojem trenutku pokaže nenamjensko trošenje sredstava ili davanje lažnih izjava, potvrda i izvješća od strane Korisnika potpore, Davatelj potpore će donijeti odluku o povratu sredstava koja su utrošena nenamjenski (sa zateznim kamatama), a Korisnik potpore će biti onemogućen javiti se na javne pozive Davatelja sredstava sljedeće 3 (tri) godine……………

Ukoliko Korisnik potpore ne utroši sva sredstva iz čl. 2. ovog Ugovora, neutrošena sredstva će vratiti u proračun Grada Novske temeljem Obavijesti o neutrošenim sredstvima Davatelja potpore i u roku ne dužem od 30 (trideset) dana od slanja Obavijesti o neutrošenim sredstvima………………………………………………………………………………………………………………………………

INSTRUMENT OSIGURANJA

Članak 5.

Korisnik potpore će u roku od 10 (deset) dana od potpisa Ugovora Davatelju potpore dostaviti bjanko zadužnicu koja će obuhvatiti iznos potpore iz čl. 2. ovog Ugovora……………………

VRSTA POTPORE

Članak 6.

Iznos potpore iz čl. 2. ovog Ugovora smatra se potporom male vrijednosti. Potpore male vrijednosti se dodjeljuju sukladno pravilima Europske unije o pružanju potpore male vrijednosti poduzetnicima propisanom Uredbom Komisije (EZ) broj 1407/2013 od 18. 12. 2013. (osamnaestog prosinca dvije tisuće trinaeste) o primjeni članaka 107. i 108. Ugovora o funkcioniranju Europske unije na de minimis potpore (Službeni vjesnik Europske unije L 352/1) – u daljnjem tekstu: Uredba……………………………………………………………………………………………………

Sukladno članku 3. Uredbe, ukupni iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 (dvjesto tisuća) EUR-a tijekom trogodišnjeg fiskalnog razdoblja………………………………………………………………………………………………

Gornja granica iz stavka 1. ovog članka primjenjuje se bez obzira na oblik potpore male vrijednosti ili na cilj koji se namjerava postići neovisno o tome financira li se potpora u cijelosti ili djelomično iz sredstava podrijetlom iz Unije…………………………………………………………………………

Razdoblje od tri fiskalne godine utvrđuje se na temelju fiskalnih godina koje poduzetnik primjenjuje u Republici Hrvatskoj…………………………………………………………………………………………….

Potporu male vrijednosti iz članka 2. Davatelj potpore dodjeljuje sukladno Programu poticanja razvoja malog i srednjeg poduzetništva Grada Novske od 2016.-2020. godine („Službeni vjesnik“ Grada Novske broj: 59/15 te njegove izmjene i dopune u Službenom vjesniku 20/16, 28/16, 42/16, 55/16, 28/17, 45/17, 12/18, 72/18, 24/19, 41/19)……………………..

RASKID UGOVORA

Članak 7.

Svaka ugovorna strana ima pravo raskinuti ovaj Ugovor ukoliko druga ugovorna strana krši odredbe ovog Ugovora, odnosno ne izvršava preuzete ugovorne obveze na način i u rokovima utvrđenim ovim Ugovorom………………………………………………………………………………………

Ovaj ugovor može prestati u svako doba sporazumom ugovornih strana………………………

Davatelj ima pravo jednostrano raskinuti ovaj Ugovor, neovisno o volji Korisnika, ukoliko Korisnik ne ispunjava preuzete ugovorne obveze utvrđene u članku 4. i 5. ovog Ugovora…………………………………………………………………………………………………………………………………..

Ovaj Ugovor smatra se raskinutim s danom kada se Korisniku preporučenom poštom na adresu iz ovog Ugovora, dostavi ili pokuša dostaviti pisana izjava Davatelja o raskidu Ugovora…………………………………………………………………………………………………………………………………..

Raskidom Ugovora Korisnik se obvezuje vratiti potporu Davatelju isplatom primljenog iznosa na račun Davatelja, uvećan za iznos zakonske zatezne kamate od dana primitka do povrata potpore………………………………………………………………………………………………………………………

Članak 8.

Ugovorne strane suglasno utvrđuju da ovaj Ugovor ima snagu ovršnog javnobilježničkog akta……………………………………………………………………………………………………………..

Korisnik potpore je suglasan da Davatelj potpore može temeljem ovog Ugovora kao javnobilježničke isprave, a radi naplate potencijalne buduće novčane tražbine iz članka 2. ovog Ugovora, te svih ostalih potencijalnih tražbina koje bi Davatelj imao prema Korisniku temeljem ovog Ugovora, a nakon njihovog dospijeća, neposredno provesti ovrhu na cjelokupnoj imovini Korisnika………………………………………………………………………………………………………………………………….

Ugovorne strane suglasno utvrđuju da će javni bilježnik odmah nakon dospijeća novčane tražbine iz članaka 2. ovog Ugovora, te svih ostalih potencijalnih budućih novčanih tražbina Davatelja koje bi ovaj imao prema Korisniku temeljem ovog Ugovora izdati potvrdu ovršnosti ovog akta. Dospijeće novčane tražbine Davatelj potpore dokazuje na način da javnom bilježniku dostavi svoju izjavu o tome, a koja mora biti potpisana i potpis ovjeren od strane javnog bilježnika……………………………………………………………………………………………………………

STUPANJE NA SNAGU UGOVORA

Članak 9.

Ugovorne strane suglasno utvrđuju da Ugovor stupa na snagu i proizvodi pravne učinke s danom solemnizacije…………………………………………………………………………………………………………….

Na sve što nije utvrđeno ovim ugovorom, primjenjuju se odredbe Zakona o obveznim odnosima i ostalih pozitivnih propisa Republike Hrvatske…………………………………………………………

PRIMJERCI UGOVORA

Članak 10.

Ovaj Ugovor sastavljen je u 5 (pet) istovjetnih primjeraka, svaki sa snagom izvornika, od kojih svaka ugovorne strana zadržava po 2 (dva) primjerka, a jedan ostaje za potrebe javnog bilježnika…………………………………………………………………………………………………………………………………

Trošak solemnizacije snosi Korisnik potpore…………………………………………………………………

KLASA: xxxxxxxx

URBROJ: xxxxxxxxxx

U Novskoj, xx. xx. 2020. (slovima)

Za Davatelja potpore Za Korisnika potpore

Grad Novska, zastupana po xxxxxxxxxxxxxxx, vlasnik

gradonačelniku Marinu Piletiću, prof. xxxxxxxxxxxxxxxx (naziv obrta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis i pečat) (potpis i pečat)